Eric Nsabiyumva, mezlerneja instruisto pri lingvoj el Burundio, tre bona parolanto de Esperanto, prelegis pri sia vojaĝo de Burundio al Kroatio. La prelego okazis la 11an de januaro 2023. Dudeko da zagrebaj esperantistoj aŭskultis kadre de la programoj de Esperanto-Societo “Tibor Sekelj”. La prelegon organizis kunlabore Kroata Esperanto-Ligo kaj “Tibor Sekelj”.
#000001
Ni ĉiuj ĝojis ke Eric kaj ni estas en la seka kaj varma ĉambro. La publiko alportis donacetojn por Eric kaj kun simpatio aŭskultis pri lia edzino kaj liaj du filetoj kiujn li ŝatus revidi.
#000005
La afrika vespero alproksimigis nin al la problemo de azilpetantoj. Eric ne estis kompatinda rifuĝinto, sed instruisto kiu instruis nin pli bone kompreni la gravecon de la instancoj helpantaj rifuĝintojn. Ni ĝojis ke la kroata polico en la rakonto de Eric havis pozitivan rolon. Kaj Esperanto ne estis nur verso pri rondo familia sed la helpilo kiu plibonigas la vivon.
#000006
Eric hazarde lernis Esperanton per la zagreba lernilo nomata “Zagreba Metodo” eldonita en Zagrebo en 1983 en lia gepatra kirunda lingvo. La informon pri Esperanto kaj la lernilon alportis al Burundio la tiama prezidanto de Iinternacia Ligo de Esperantaj Instruistoj Mirejo Grosjean. Kiam li aŭdis pri “Zagreba Metodo” al li ne estis klare ke Zagrebo estas urbo, li kredis ke tio estas la nomo de la aŭtoro.
#000007
This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful.
#000015